open-index/open-wikipedia-markdown huggingface dataset:
Barbara Nadel

**Barbara Nadel** (født i London i England) er en britisk forfatter. Mange av hennes bøker har handling fra Tyrkia.

Barbara Nadel er født og vokste opp i Londons East End. Hun er utdannet skuespiller og psykolog.

Nadel har arbeidet som informasjonsansvarlig for National Schizophrenia Fellowship's Good Companion Service. Hun har også undervist i psykologi, arbeidet med opplysningsarbeide om mental helse og arbeidet med seksuelt misbrukte tenåringer. Hun har forbindelser til Tyrkia og har gjennom 20 år besøkt landet ofte, noe som vises igjen i hennes forfatterskap.

I 1999 debuterte hun som forfatter med kriminalromanen *Belshazzar's Daughter*. Dette ble den første i en serie med den kjederøykende, hardt-drikkende Çetin İkmen, etterforsker ved Istanbul-politiet, i hovedrollen. Fra 2005 har hun også arbeidet med en serie kriminalromaner fra East End under Blitzen i 1940. Bøkene er oversatt til flere språk, inkludert tyrkisk.

I 2005 ble hun tildelt The Silver Dagger for romanen *Deadly Web*.

## Bibliografi (utvalg)
**Belshazzar's Daughter* (1999)
**A Chemical Prison* (2000) (også utgitt som *The Ottoman Cage*)
**Arabesk* (2001)
**Deep Waters* (2002)
**Harem* (2003)
**Petrified* (2004)
**Deadly Web* (2005)
**Last Rights* (2005)
**Dance With Death* (2006)
**After the Mourning* (2006)
**A Passion for Killing* (2007)

## Priser (utvalg)
*Flintyxan (det svenske tidsskriftet Jury, for beste historiske krimroman) , for *Dödlig rättvisa* (*Last Rights*)
*The Silver Dagger , for romanen *Deadly Web*

## Litteratur
*Goldsmith, Hilary Anne (2010): ''The Relationship between the Aristotelian, Newtonian and holistic scientific paradigms and selected British detective fiction 1980-2010'', doktoravhandling, Universitetet i Greenwich

## Eksterne lenker
* Fantasticfiction: Barbara Nadel
* Krimi-couch: Barbara Nadel
Viftemøll

* *[[Cryptologa nystalea]]*
* *[[Klimeschia]]*
* *[[Protonychia originalis]]*
* *[[Tinagma]]*

**Viftemøll** (Douglasiidae) er en liten familie av små sommerfugler som hører til gruppen Gracillarioidea. Det er bare beskrevet 33 arter, de fleste fra de nordlige områdene. Tre av dem forekommer i Norge. De nyklekte larvene minerer i stengler og bladstilker på ulike slags urter og busker, senere kryper de ut og spiser på bladene fra utsiden.
## Utseende
Små (vingespennet til de nordiske artene varierer mellom 7 – 12&nbsp;mm), mer eller mindre gråspettede møll. Forvingene er avrundede (kurvet ytterkant), og bakhjørnene er trukket ut til en vifte av lange hårfrynser, derav det norske navnet. Kroppen er temmelig kort og kraftig, hodet nokså stort og tett hårete. Palpene er korte, men tykke, tett hårkledte, antennene er trådformede og omtrent så lange som 2/3 av forvingelengden. Forvingene er nærmest økseformede, avlange, med ytterkanten jevnt kurvet, bakhjørnet med en vifte av lange hårfrynser. De er mer eller mindre mørkegrå, ofte med lysere tverrbånd, gjerne med enkelte lyse skjell spredt mellom de mørke. Bakvingene er smale og tilspissede med lange hårfrynser.

## Levevis
Viftemøllenes larver lever på forskjellige urter og lave busker, for eksempel markjordbær, bringebær, murer, reinrose, timian og ormehode (*Echium vulgare*). De bittesmå, yngste larvene minerer inne i stengler eller bladstilker, senere kommer de ut og spiser på bladene utenfra.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gracillarioidea
********** Familien **viftemøll, Douglasiidae**
*********** *[[Cryptologa nystalea]]* Meyrick, 1932
*********** Slekten *[[Klimeschia]]* Amsel, 1938 – sju arter
************ *[[Klimeschia transversella]]* (Zeller, 1839) – funnet i Sverige og Finland, hittil ikke i Norge
*********** *[[Protonychia originalis]]* Meyrick, 1932
*********** Slekten *[[Tinagma]]* Zeller, 1839 = *Douglasia*. 24 arter.
************ *[[Tinagma perdicella]]* Zeller, 1839 – spredt nord til Møre og Romsdal
************ *[[Tinagma dryadis]]* Staudinger, 1872 – bare kjent fra Finnmark i Norge, arten blir vurdet som Nær truet (NT) på den norske rødlisten fra 2010.
************ *[[Tinagma ocnerostomella]]* (Stainton, 1850) – Øst- og Sørlandet

## Kilder
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tinagma_perdicella.html
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/
## Eksterne lenker
*
Jenssen

:*For alternativ skrivemåte av navnet, se *'Jensen**''.
**Jenssen*' er et [[patronymikon]]-etternavn som betyr «sønn av [[Jens]]». I [[2009]] hadde  nordmenn etternavnet Jenssen. *Jenssen* kan ha flere betydninger:

* [[Jenssen (slekt i Trøndelag)]], etablert i 1790
* [[Jenssen (konjakkhus)]], et norskeid [[konjakk]]hus

==Personer med etternavnet Jenssen ==

* [[Anders Todal Jenssen]], statsvitenskapsprofessor
* [[Bjørn Jenssen]], jazztrommeslager
* [[Egil Hjorth-Jenssen]], skuespiller, teatersjef og barnebokforfatter
* [[Frank A. Jenssen]], romanforfatter
* [[Jenny Jenssen]], dansebandsanger
* [[Jens Book-Jenssen]], sanger og revyartist
* [[Leif Jenssen]], vektløfter med OL-gull
* [[Lene Jenssen]], svømmer med VM-sølv
* [[Olav Christopher Jenssen]], billedkunstner
* [[Oluf Ludvig Jenssen]], prest og ridder av Finlands *Hvite Roses Orden''
* Ruben Yttergård Jenssen, fotballspiller
* Tom Harald Jenssen, siviløkonom og forlagsdirektør
* Hans Peter Jenssen, forretningsmann og politiker
* Hans Peter Jenssen, disponent og sønn av ovennevnte Hans Peter Jenssen

## Referanser
Fremad Amager

**Boldklubben Fremad Amager** (forkortet **Fremad A.**), grunnlagt 10. juni 1910, er en dansk fotballklubb (på øya Amager) fra København. Laget spiller sine hjemmekamper på Sundby Idrætspark (*Opvisningsbanen*, som har plass til 7200 tilskuere) og spiller sesongen 2007/08 i dansk 2. divisjon avdeling øst etter å ha rykket net fra 1. divisjon i sesongen 2006/07.

FC Amager bli stiftet den 1. juli 2008 ved en sammenslåing av fotballklubbene Fremad Amager, Kastrup Boldklub, Amager FF og Kløvermarkens FB.

## Meritter
*Dansk viceligamester: 1939/40, 1940/41
*Finaldeltager i den danske cupen: 1971/72
*Deltager i UEFA Cupwinners' Cup: 1972/73

## Kjente spillere
*  Frank Arnesen (1974-1975)
*  Peter Nielsen (19??-19??)
*  Søren Lerby (19??-1975)
*  Ivan Nielsen (1975-77, 1977-79, 1990)
*  Henrik Andersen (19??-1982)
*  Håkan Söderstjerna (1998-2000)
*  Todi Jónsson (2007-2007)
*  Christian Clem (1994-1995)

## Eksterne lenker
* Offisiell hjemmeside for Fremad Amager
* De Blå/Hvide Engle, klubbens offisielle fanklubb
Austin Powers – Spionen som spermet meg

***Austin Powers – Spionen som spermet meg*** er en amerikansk filmkomedie, den andre av totalt tre filmer om Austin Powers og kom ut i 1999. Den etterfulgte *[[Austin Powers – Agenten som kom ut av fryseren]]* og ble etterfulgt av *Austin Powers in Goldmember - mannen med det gyldne lem*. Tittelen spiller på James Bond filmen *[[Spionen som elsket meg]]*.

Mike Myers spiller tittelrollen og har i tillegg en rekke andre roller i filmen. I tillegg har Heather Graham og Michael York sentrale roller.

## Handlingsreferat
I 1999 er spion Austin Powers på bryllupsreise sammen med sin nye kone, Vanessa Kensington. Det blir avslørt at Vanessa alltid har vært en humanoid robot kontrollert av Dr. Evil, og Dr. Evil får Vanessa til å selv-destruere seg selv. Austin sørger i en kort periode før han innser at han nå er ungkar igjen og dermed kan ha sex uten forpliktelser. Ved Dr. Evil sitt hovedkvarter i Seattle produserer Dr. Evil en klone av seg selv, som han gir kallenavnet Mini-Me.

Dr. Evil presenterer sin siste plan: Han har utviklet en tidsportal for å reise tilbake til 1969 og stjele Austins mojo, kilden til hans store seksuelle appell. En overvektig skotte, Fat Bastard, trekker ut Austins mojo fra hans frosne kropp ved det britiske Forsvarsdepartementet. Britisk etterretning advarer Austin Powers om at  Dr. Evils agenter er etter ham, og han blir snart forført av Dr. Evils håndlanger Ivana Humpalot. Men Powers oppdager at han har mistet sin mojo, og er impotent.

Austin får  hjelp fra CIA-agent Felicity Shagwell og unnslipper et attentat fra Dr. Evils håndlangere. Austin og Felicity forfølges av Mustafa, en annen av Dr. Evils agenter. Men før agenten kan røpe noe informasjon, blir han skutt av Mini-Me. Austin undersøker fotografier fra åstedet, og identifiserer "Fat Bastard" som gjerningsmann for tyveriet av hans seksuelle mojo. Fat Bastard ankommer til Dr. Evil med Austins mojo som Dr. Evil drikker. Dr. Evil og Mini-Me drar til Månen for å installere en laser for å ødelegge byer over hele verden. Men han blir forfulgt av Austin og agent Felicity Shagwell om bord på Apollo 11 for å konfrontere Dr. Evil og Mini-Me.

## Skuespillere
* Mike Myers som Austin Powers og Dr. Evil.
* Heather Graham som Felicity Shagwell
* Michael York som Basil Exposition
* Robert Wagner som Number 2
* Rob Lowe som en yngre Number 2
* Mindy Sterling som Frau Farbissina
* Seth Green som Scott Evil
* Verne Troyer som Mini-Me
* Elizabeth Hurley som Vanessa Kensington
* Gia Carides som Robin Spitz-Swallows
* Will Ferrell som Mustafa
* Clint Howard som Johnson Ritter
* Kristen Johnston som Ivana Humpalot
* Jeff Garlin som Cyclops
* Michael McDonald som NATO-soldat.
* Burt Bacharach som seg selv. 
* Elvis Costello som seg selv.
* Jerry Springer cameo som seg selv.
* Steve Wilkos cameo som seg selv.
* Rebecca Romijn som seg selv.
* Woody Harrelson cameo som seg selv.
* Charles Napier som General Hawk
* Tim Robbins som president
* Willie Nelson som seg selv.
* Fred Willard som kommandør.
* David Koechner som pilot.
* Jaap Stam som med-pilot.
* Tony Jay som forteller.

## Eksterne lenker
* 
*
Heinrich Göbel

**Heinrich Göbel** (født 20. april 1818, død 4. desember 1893) ble født i Tyskland i Springe. Han var en presisjonsmekaniker og oppfinner, og var en tidlig pioner som uviklet designer for glødelamper. Han giftet seg med Sophie Lübke i 1844, og da han var 31 år gammel, emigrerte de til New York hvor de bodde helt til han døde i 1893. I New York tok han navnet *Henry Goebel*. 

## Referanser
Rapido

**Rapido** er en kort elv midt i Italia, nær Cassino. 

Den er på rundt 40 km og har et fall på rundt 2 000 meter og renner gjennom Ciociaria i provinsen Frosinone. Den renner ned i Garigliano, og blir med den en del av Liri. Det høye fallet og det karstiske landskapet gjør at elven er svært hurtigflytende med en gjennomsnittlig vannføring på 25 kubikkmeter i sekundet (m³/s) og aldri under 10 m³/s. 

Elven var nær de alliertes linjer da slaget om Monte Cassino ble utkjempet.
Skikrigføring

**Skikrigføring** er et uttrykk blir brukt om taktikken og strategien stridende parter benytter seg av når de fører krig med tropper utstyrt med ski. 

Den danske historikeren Saxo Grammaticus er den første som omtaler skikrigføring – i historiske beretninger fra det trettende århundret. Farten og distansen som skitropper er kapable til å utføre kan sammenlignes med lett kavaleri.

## Referanser


## Eksterne lenker
*
Knut Yran

**Knut Otto Yran** (1920–1998) var en norsk illustratør, designer og forfatter. Han var en toneangivende utøver innen norsk reklame og bokkunst på 1950-tallet og arbeidet 15 år som sjefsdesigner for elektronikkprodusenten Philips.

## Liv og virke

Knut Yran var ansatt i Aschehoug forlag fra 1950 til 1953, da han fikk sitt eget reklamebyrå i Oslo. Fra 1966 til 1980 var han sjef for designavdelingen ved Philipskonsernet i Eindhoven i Nederland og bosatte seg der. Inspirert av blant annet japansk industridesign profesjonaliserte og koordinerte han selskapets mange designuttrykk og skapte en tydeligere enhetlig stil. Han var ellers designorganisasjonen Icogradas (*International Council of Graphic Design Associations*) andre president fra 1966 til 1968 og styreformann i Norsk Designråd (ND) fra 1982 til 1987. Han ble utnevnt til æresmedlem av tidligere Norske Grafiske Designere, nå Grafill.

Knut Yran illustrerte en mengde bøker og bokomslag, tegnet postkort, plateomslag og ikke minst plakater, flere med Norges-reklame og troll, blant annet vinnerplakaten til vinter-OL i Oslo i 1952. Han utformet også baksida av medaljen til lekene. Han vant flere førstepremier i internasjonale tegne- og formgivningskonkurranser, deriblant *World Poster Championship* for sin blide reklamefigur *Samegutten* i 1959. Den var til 2020 fortsatt i bruk som emballasjedekor på boksene med Joika og har i ettertid fått kritikk. Knut Yran lagde også mange ex libris, det vil si bokeiermerker, og utgav boka *Ex libris. En orientering om bokmerker* i 1946.

Bildene til Knut Yran er påvirket av samtidas brukstegninger i en stilisert og dekorativ malerstil, men også av morsomme og klisjepregede reklamefigurer. Flere av de tidlige plakatene kan minne om Harald Damsleths stramme, malte motiver, men er utført med lettere og friere hånd og mer moderne i uttrykket. Yran gikk for øvrig på Damsleths reklametegnerskole like før andre verdenskrig. Han lagde siden sitt eget korrespondansekurs i tegning kalt Barnas Tegneskole.

Knut Yran gav ut diktsamlinga *Verden bak dagene* i 1942. Han var også produsent for den norske filmsuksessen *[[Vi gifter oss]]* i 1952.

Knut Yran var en tid gift med designeren Unn Søiland Dale (1926–2002). De fikk datteren, designeren, sangeren og forretningskvinnen Vigdis Yran Dale i 1956. Han var siden gift med fotomodellen Karin Holm Yran (1933–2005) fra 1963 til sin død i 1998.

## Referanser


## Eksterne lenker
* 
* 

### Plakateksempler
* Arbeider av Knut Yran på artnet.com 
* ''Norway - The Cradle of Skiing'' 1951
* ''Olympiafilmen'' 1952
* ''Norway - There is a fjord in your future'' 1957
* *[https://www.posterteam.com/content/3147/Oslo-Vikingens-Hovedstad Oslo - Norway's Viking Capital 1957]*   
* ''Norway - Land of the Midnight Sun'' - Norgesplakat med «samegutten» 1958
* ''Fine Food'' 1960-tallet
* ''For outdoor fun'' 1960-tallet
* ''Oslo'' 1962
* ''Norway, Viking Wonderland'' 1962
* ''Norway for real trollidays!'' 1966
* ''Snowful Sunful Funful'' 1961
* ''Oslo, Norway - The Flower Capital'' 1966
* ''North Norway - where night takes a holiday'' 1968
* ''Norway - a good partner'' 1973
* Oslo - Norway - twilight in a saga setting!
Templet for den Olympiske Zeus

**Templet for den Olympiske Zeus** (også kjent som **Zeustemplet**) (gresk: Ναός του Ολυμπίου Διός eller Naos tou Olimpiou Dios) i Athen, første delen stammer fra 6. årh. f.Kr., mens det seneste tilbygget ble utført i keiser Hadrians regjeringstid. Templet var i den hellenistisk-romerske periode det største i Hellas.

Templet befinner seg nedenfor Akropolis, omtrent 500 meter i sydøstlig retning, og det ble i første omgang utgravet i perioden 1889-96 av den britiske arkeolog Francis Penrose, som også spilte en stor rolle i restaureringen av Parthenon. En ny utgravning ble foretatt i 1922 av tyskeren Gabriel Welter, og en til i 1960 av den greske arkeolog Ioannes Travlos.
## Se også
* Zevstempelet i Olympia
Stjerner i sikte

***Stjerner i sikte*** var en norsk talentkonkurranse med Jahn Teigen som gikk på TV 2 fra 1996 til 1998. Deltakerne skulle fremføre melodier av kjente artister der det var om å gjøre å ligne artistens sang så mye som mulig. Vinnerne i hvert land skulle året etter delta i *European Soundmix Show* i Amsterdam. Den var basert på et nederlandsk programkonsept utviklet av Endemol som ble produsert som egne utgaver i en rekke land i Europa. Den norske versjonen gikk opprinnelig på TV 3 i 1995 med tittelen *[[Med blikket mot stjernene]]* og var ledet av Ragnar Otnes.

Jahn Teigen var programleder mens Trond Myhre, Arild Rønsen, Grethe Svensen i 1996 og Anita Skorgan i 1997 og 1998 var dommere.

## Vinnere
### Den norske finalen
*1995: Odd Einar Nordheim som Terence Trent D'Arby «Sign your name» (Christina Undhjem (nummer 2) ble sendt til den internasjonale finalen, og kom på annenplass) Gikk på TV3s versjon av programmet.
*1996: Kjell Inge Torgersen som Sting «Englishman in New York» (tredjeplass i den europeiske finalen i 1997)
*1997: Toril Moe som Celine Dion «All By Myself» (tredjeplass i den europeiske finalen i 1998)
*1998: Helene Skjelkvåle Moen som Sarah Brightman «Time to Say Goodbye». (5. plass i den internasjonale finalen i Amsterdam 1999).

### Den europeiske finalen
*1996: Bianca Shomburg (Tyskland) som Celine Dion
*1997: Edsilia Rombley (Nederland) som Oleta Adams
*1998: Carlos Bruno (Portugal) som Michael Stipe (REM)
*1999: Cherwin Muringen (Nederland) som Seal
*2001: Sonny O' Brien (Belgia) som Celine Dion
*2002: Rebecca O'Connor (Irland) som Tina Turner

## Annet
I 1997 kom en barneversjon kalt *[[Småstjerner]]*, som også ble ledet av Teigen.

## Referanser


## Eksterne lenker
*
Hyderabad

**Hyderabad** er en by i delstaten Telangana i India. Byen er felles hovedstad for delstatene Telangana og Andhra Pradesh.

Hyderabad hadde  innbyggere i 2011 og er sentrum for det sjette største urbane tettområde i India. 40 % av innbyggerne er muslimer. Regner man med storbyområdet har byen  innbyggere. Hyderabad ligger sentralt på Deccans høyslette, ved elven Musi. 

Byen ligger ved elven Musi. Den er sentrum for kultur og et samferdselsknutepunkt. Byen har mange moskeer og palasser, en zoologisk hage og flere museer. Byens industri omfatter produksjon av tekstiler, tobakksvarer, glass, papir og sukker. 

## Historie
Hyderabad ble grunnlagt i 1589 av Muhammad Quli Qutb Shah (regjeringstid 1565–1611) som hovedstad i sultanatet Golconda. Egentlig er Hyderabad en tvillingby, med Secunderabad, i nordenden, som datterby. Fra 1763 var byen hovedstad i staten Hyderabad under Asaf Jah-dynastiet. Det var et betydelig sentrum for indisk-muslimsk kultur. 

Muslimene taler for det meste urdu, ikke telugu, som er hovedspråket i Andhra Pradesh.

I 1947 nektet staten Hyderabad å slutte seg til India. Nizamen (herskeren) av Hyderabad, Osman Ali Khan (1886–1967), som motsatte seg India, støttet seg til sin hær og til de dårlig bevæpnede *[[razakar]]ene* (den militære fløy av det muslimske ''Ittihad''-partiet). Disse razakarene terroriserte landbefolkningen, og de utgjorde ikke noen stor utfordring for de indiske regjeringsstyrker. I september 1948 var Hyderabad besatt av indiske tropper.

## Flyplass
Hyderabad betjenes av den moderne Rajiv Gandhi International Airport, som ligger sørvest for sentrum.

## Referanser


## Eksterne lenker
* GHMC, Greater Hyderabad Municipal Corporation 
* Andhra Pradesh Government
* Hyderabad
Størst av alt

***Størst av alt*** er en norsk dramaserie som gikk på NRK1 i 2007. Serien handler om en velstående familie som rystes i sine grunnvoller når deres far, en renommert advokat, blir funnet drept utenfor familiehjemmet. Serien var NRK Dramas nye storsatsing i 2007.

Serien ble i snitt sett av 607 000.

Den ble tildelt prisen beste TV-drama under Gullruten 2007.

## Handling
Senrien haddler om den renommerte advokaten Anders Røst (Toralv Maurstad) og hans hustru Beate (Lise Fjeldstad). Deres datter Camilla (Gisken Armand) er psykolog og forfatter, og gift med advokaten Dag Halvorsen (Dennis Storhøi), som arbeider i svigerfarens firma. De har to barn, Erling (Nils Jørgen Kaalstad) som studerer jus, og musikktalentet Frida (Julia Bache-Wiig) som fortsatt går på skolen.

På nyttårsaften skjer det som skal rive grunnen bort under føttene til den lille familien: Anders Røst blir funnet drept utenfor hjemmet. Etter hvert forstår de sjokkerte pårørende at heller ikke de selv går fri fra politiets mistanke. Drapet utløser prosesser som familiemedlemmene møter på høyst ulike måter. Tragedien fører til at sannhetene og verdiene de har samlet seg rundt blir satt på prøve, og deres forhold til seg selv, til hverandre og til omverdenen forandrer seg for alltid.

## I rollene
*Gisken Armand (Camilla Røst Halvorsen) 
*Lise Fjeldstad (Beate Røst) 
*Dennis Storhøi (Dag Halvorsen) 
*Julia Bache-Wiig (Frida Røst Halvorsen) 
*Nils Jørgen Kaalstad (Erling Røst Halvorsen)
*Toralv Maurstad (Anders Røst)
*Charlotte Grundt (Nina) 
*Kristofer Hivju (Ben) 
*Kåre Conradi (Jørgen Eik) 
*Bjørn Skagestad (Marius) 
*Per Christensen (Harald Hansen) 
*Anders Mordal (politietterforsker Mastrup) 
*Paul Åge Johannessen (politietterforsker Fosse) 
*Andrea Bræin Hovig (Sigrid Bye) 
*Anne Krigsvoll (Wenche Bergo) 
*Rut Tellefsen (Laura) 
*Ine Marie Wilmann (Hege) 
*Kyrre Haugen Sydness (Jens) 
*Emil Johnsen (Nico) 
*Inger Katrine Hansen (Helene) 
*Per Egil Aske (Kalle) 
*Terje Nybro (advokat)
*Kari Simonsen (rettspsykiater) 
*Christin Borge (forhørsdommer)

## Referanser


## Eksterne lenker
*
Gudbrandsjuvet

**Gudbrandsjuvet** er et elvegjel i elva Valldøla i Fjord kommune (tidligere Norddal) på Sunnmøre. Besøkssenter og utsiktsplattformer inngår i Nasjonal turistvei langs fylkesvei 63 fra Geiranger til Trollstigen. Fylkesvei 63 krysser elva i bru over gjelet. Gudbrand bru er en tørrmuret steinhvelvbro oppført i 1919 som et ledd i hovedvegen Valldal-Romsdal. Steinhvelvbroen erstattet en gammel bro (eksisterte i 1785), den gamle bruen var 12 alen lang og 3 alen bred.

Den vassrike elva renner mellom kløfter og sprekker i fjellet og møtes fra ganske uventede vinkler, før den renner under broen og stuper videre nedover dalen. Juvet er til dels dannet av flere store jettegryter. Vannspillet er en turistattraksjon, og det er bygget plattformer og broer i en blanding av glass og rustkorrodert jern i både vegger og gulv.  Like ved ligger Juvet landskapshotell, med rommene som separate bygninger på stylter i terrenget ved juvet.

Turister bør utvise aktsomhet da ulykker har forekommet.

## Referanser


## Eksterne lenker
* Nasjonal turisveg Trollstigen-Geiranger
* www.juvet.com
Geir Pollestad

**Geir Pollestad** (født 1978) er en norsk politiker for Senterpartiet som fra august 2023 til februar 2025 var landbruks- og matminister i Jonas Gahr Støres regjering. Fra 2013 har han representert Rogaland på Stortinget. Han har også vært statssekretær i Samferdselsdepartementet og i Olje- og energidepartementet. I 2021 ble han valgt til parlamentarisk nestleder i Senterpartiet.

## Biografi
Geir Pollestad er utdannet jurist ved Universitetet i Bergen og har tidligere studert økonomi og administrasjon ved Høgskolen i Stavanger. Han har vært aktiv i Senterungdommen og satt fra 2001 til 2003 som politisk nestleder. Fra 2003 til 2005 var han visepresident i Nordiska Centerungdommens Förbund, som representant for Senterungdommen. Fra 2001 var han vararepresentant på Stortinget fra Rogaland.

Høsten 2003 stilte Senterungdommen til valg gjennom «Grønn liste» i studentdemokratiet ved Universitetet i Bergen. Geir Pollestad ledet Grønn liste til et godt valgresultat og ble valgt til leder av Norsk Studentunion Bergen for 2004. I samme periode satt han også i landsstyret til Norsk Studentunion. 

Ved stortingsvalget i 2005 var Pollestad tredjekandidat for Hordaland Senterparti. I Jens Stoltenbergs andre regjering var han politisk rådgiver for Åslaug Haga i Olje- og energidepartementet og i Kommunal- og regionaldepartementet, og han var statssekretær i Olje- og energidepartementet og i Samferdselsdepartementet.

Ved stortingsvalget 2009 var Pollestad andrekandidat i Rogaland, men fikk ikke fast stortingsplass. Fra 2009 til 2012, mens Magnhild Meltveit Kleppa var statsråd, møtte Pollestad på Stortinget som fast møtende vararepresentant. 28. september 2012 ble han igjen utnevnt til statssekretær i Samferdselsdepartementet.

Ved valget i 2013 ble han valgt inn på fast plass som stortingsrepresentant. Han var først medlem av Energi- og miljøkomiteen, men flyttet våren 2014 over til Næringskomiteen, der han overtok ledervervet. I forbindelse med den såkalte NAV-skandalen har han uttalt at de som ble feilaktig dømt var "moralsk" ansvarlig.

I stortingsvalget 2017 var han Senterpartiets førstekandidat i Rogaland.

I august 2023 ble Pollestad utnevnt som landbruks- og matminister i Støre-regjeringen.

#### Stortingskomiteer
* 20. oktober 2009–18. juni 2012: Medlem av Arbeids- og sosialkomiteen
* 17. oktober 2013–22. april 2014: Medlem av Energi- og miljøkomiteen
* 24. april 2014–30. september 2021: Leder av Næringskomiteen
* 19. oktober 2021–4. august 2023: Medlem av Finanskomiteen

## Referanser


## Eksterne lenker
* 
* 
* 
*
Såpefolk

***Såpefolk*** er en norsk TV-quiz med Beate Hårstad Jensen som gikk på NRK1 i 1997. Konseptet gikk ut på at to konkurrerende lag skulle kjempe om hvem som hadde mest kunnskap om diverse såpe-serier og skuespillere fra slike serier (som for anledningen kalt «såpefolk»). Programmet gikk på onsdager.

Bak programmet stod Elin Østraat (regi), Ragnhild Giæver (manus) og Jon Almaas (produsent).

## Referanser
Sophias erotiske astroguide

***Sophias erotiske astroguide*** er et norsk program som astrologi og erotikk som gikk på TV 2 i 1995. Programmet ble ledet av Sophia Lea og forsøkte å gi en dypere forståelse av partnerskap, erotikk og kjærlighet ut fra astrologi og stjernetegnenes innbyrdes kjemi. Indirekte berørte programmet tema som blant annet yoga, reinkarnasjon, healing, krystaller, meditasjon, tai-chi og qi-gong. Temaene ble utdypet både av Sophia og inviterte gjester som blant annet Rune Amundsen, Rauni-Leena Luukanen, Tove Andersen, Jahn Teigen, Per Henrik Gullfoss og Kyrre Johnsen. Programmet var nyskapende for sin tid som del av den framvoksende interessen for selvutvikling og åndelig søken. 

## Referanser
Sophia Lea

**Sophie Lea** (født 1960), også kjent som **Sophia Lea Kielland**, er en norsk livsstilsrådgiver (coach) og forfatter av flere selvhjelpsbøker om samliv, selvutvikling og astrologi. Hun er særlig opptatt av tema som helse, personlig utvikling, parforhold, mindfulness og astrologi, og har drevet virksomhet der hun har veiledet folk innen disse temaene.

Lea har også arbeidet med TV; i 1995 var hun programleder for serien *[[Sophias erotiske astroguide]]* på TV 2 og i 2004 var hun en del av ekspertpanelet i TV3s sjekkeprogram *[[Bill.mrk: Bryllup]]*.

Hun har også hatt fast engasjement som livsstilscoach for Livstilspatruljen i damemagasinet *[[Tara (magasin)|Tara]],* motemagasinet *[[Elle (magasin)|Elle]]* og som astrolog i TV 2-programmet *[[God morgen Norge]]* og kjærlighetscoach i *Kjærlighet til alle* på TV 2 Sumo. 

Hun har studert psykologi, økonomi, NLP og astrologi.

## Referanser


## Eksterne lenker
* 
*  Hjemmeside
Sollerudstranda skole

**Sollerudstranda skole** er en 8&ndash;10 skole, en tilrettelagt ungdomsskole, lagt opp som et praktisk og yrkesrettet skolealternativ for ungdom i Oslo. Tilbudet er frivillig og tilpasset fortrinnsvis for elever på 9. og 10. trinn. Skolen ligger ved Lysakerfjorden, med tilgang til uteområder med strandlinje og brygger, en opplagsplass for båter, samt flere gamle og nye hus og verksteder.

Skolen nytter Sollerudstranda kystkultursenter til aktiviteter innen fartøyvern og kursvirksomhet. I samarbeid med Oslo tverrfaglige opplæringskontor har skolen hatt en gruppe med båtbyggerlærlinger. 

Skolen har i tillegg to underavdelinger borte fra Lysakerstranda, som fungerer som selvstendige enheter:
*Den ene avdelingen er Maridalsprosjektet som holder til på Vaggestein gård i Maridalen.
*Den andre avdelingen er Nordmarka skole på Bjørnholt i Nordmarka.

## Rektorer
* 2017&ndash; Marianne Løkke (fra Lønnebakken skole)
* 2010&ndash;2017 Karsten Lorentzen (fra Årvoll skole)
* &ndash;2010 Dag Solbakken (til Blakstad skole)

## Eksterne lenker
*
Hulrørsopp

**Hulrørsopp** (*Suillus cavipes*) er en sopp som er knyttet til lerk (Larix spp.), og det første funnet av denne arten i Norge var i 1962. Den er veldig sjelden i hele Norge bortsett fra i Rogaland.

## Referanser




## Eksterne lenker
*
Amund Raknerud

**Amund Raknerud** (født 3. oktober 1907 på Hamar, død 7. januar 1962) var en norsk pianist, dirigent og akkompagnatør.

## Liv og arbeid

Amund Raknerud spilte mye sammen med fiolinist og bysbarn Øivind Bergh (1909–1987) i oppveksten. Etter examen artium 1926 flyttet han til Kristiania og tok lærereksamen i 1928. Han gikk i lære hos pianist Nils Larsen (1888–1937) og spille på kafé og Dovrehallen. Amund gikk også hos Arild Sandvold (1895–1984) for å lære orgelspill, tok organisteksamen i 1933 og debuterte som organist før han debuterte som pianist året efter, samtidig med nevnte Øivind Bergh.  I likhet med Bergh var Raknerud på 1930-tall aktiv i hovedstadens jazzmiljø. Amund var blant annet i besetningen til det såkalte Cecil-orkestret, ledet av vokalisten Cecil Aagaard (1916–1984) fra Larvik.

Frem til 1939 var han repetitør ved Nationaltheatret, med ansvar for innøving av det musikalske. I 1945 var han pianisten i Rikard Nordraak (film) og i 1946 turnerte han Amerika med Randi Heide Steen (1909–1990).  Han hadde også jobbet med å akkompagnere den russiske sopranen Maria Maximovitsj og den walisiske tenor Richard Lewis (1914–1990). Senhøstes 1946 gikk turen til det nystartede UNESCO i Paris for å akkompagnere Gunnar Brunvoll (1924–1999) samt videre studier i Milano der han oppholdt seg frem til mars 1947.  Nedover reiste også mezzosopranen Eva Gustavson (1917–2009), som Amund hadde akkompagnert ved hennes debut tidligere det året. Raknerud studerte direksjon hos Giuseppe Pais (1890–1972) i Milano. En tid var han også kapellmester ved Nationaltheatret. Sent i 1949 ble det kjent at han hadde spilt for Europahjelpen (senere kalt Flyktningehjelpen) nede i Bremen.

Det ble ny studiereise til Italia i 1950. Da Folketeateret i 1954 førte opp sin første opera var Amund repetitør i Tosca med Hamargutten Sverre Arvid Bergh (1915–1980) på dirigentplass. Senere steppet han også inn som dirigent for orkestret. Han var også repetitør for Operakoret. Han var også sangpedagog for blant andre sopranen Aase Nordmo Løvberg (1923–2013) som han også akkompagnerte ved hennes debut i 1948 og ofte ellers også.

Amund Raknerud var sønn av lærerparet Andreas Raknerud (1860–1918) og Ellen Gunda Røhne (1869–1944). Amund ble gift i 1948 med billedkunstneren Gladys Raknerud (1912–1997). De var foreldre til forfatteren Nils Amund Raknerud (født 1949) som igjen er far til rapperen Don Martin (født 1978).
## Referanser
Hovseter

**Hovseter** er et boligstrøk i bydel Vestre Aker i Oslo, nord for Hovseter stasjon på banen mot Østerås. Det ligger mellom Røa, Nordre Huseby og Holmen.

Hovseter var opprinnelig en plass under Hoff gård. Stedet ble i hovedsak utbygd på 1970-tallet som et prosjekt tilknyttet politisk eksperimentell sosiologi og ble oppført under den daværende sosialdemokratiske regjeringen. Bebyggelsen består i stor grad av blokkbebyggelse i lav/medium høyde etter norsk standard. Deler av bebyggelsen er imidlertid eldre, og stammer fra 1950-tallet. Diverse strøk utenfor Hovseter stammer også fra gjenoppbyggingsperioden etter andre verdenskrig i Norge og holder en arkitektur felles for boliger på vestkanten av Oslo, i form av enebolig eller villa-standard. Veier som Gamle Hovsetervei, Henriks vei, Jeppes vei, Pernilles vei, Arnebråtveien, Ankerveien, Røaknekken og Røahagan er bygget i samme periode og har derfor store arkitektoniske likhetstrekk med sine karakteristiske etterkrigstidsuttrykk i byggestil og materialbruk.

Nedenfor Hovseter ligger friluftsområdet i Mærradalen. Nærheten til dalen har gjort området attraktivt for barnefamilier de siste årene. Det er 20 minutters gange til Bogstad gård / Bogstadvannet ved inngangen til Sørkedalen der det er kort vei videre til Nordmarka.

Hovseter idrettshall ble en moderne flerbrukshall etter totalrehabilitering i 2009. Hovseterklubben B7 er en kommunalt sponset ungdomsklubb som tilbyr diverse fritidsaktiviteter for ungdom i nærmiljøet.

På Hovseter er det flere store borettslag: Meklenborg borettslag, Orebakken borettslag, Borettslaget Kollektivet og Sætra boretsslag.

Hovseter stasjon trafikkeres av t-banens linje 2 mellom Østerås og Ellingsrudåsen.

## Skoler
* Hovseter skole er en ungdomsskole og ligger på torget på Hovseter. 
* Huseby skole er en barneskole som ligger like ved Hovseter stasjon.
* Voksen skole er en barneskole nord i Hovseter-området.
* Rudolf Steinerskolen i Oslo ligger i Flyveien 2 like ved Hovseter idrettshall
* Persbråten videregående skole 
* Statped 

## Se også
*Nordre Huseby
*Hovseter skole

## Eksterne lenker
*Historisk turtips på Hovseter

## Litteratur
* 
*
Jurij Krymarenko

**Jurij Oleksandrovytsj Krymarenko**, ukrainsk *Юрій Олександрович Кримаренко* (født 11. august 1983)  er en ukrainsk friidrettsutøver som konkurrerer i høydehopp.

Krymarenko ble verdensmester 2005 i Helsingfors med et hopp på 2,32. I høydefinalen var han den eneste som klarte 2,32 som er den laveste høyden som noen har vunnet verdensmestertittelen med. Favoritten og OL-vinneren fra 2004 i Athen, svenske Stefan Holm og en rekke andre hoppere klarte 2,29. Det ble delt sølv til cubanen Victor Moya og Jaroslav Rybakov fra Russland med 2,29. Holm ble bare sjuende mann med samme høyde. Krymarenko personbeste er 2,34, satt i Berdytsjiv i 2013.

## VM-medaljer
* VM 2005  Helsingfors - **gull** i høydehopp

## Referanser


## Eksterne lenker
*
Frank Rossavik

**Frank Mauritz Rossavik** (født 1965) er en norsk journalist, aviskommentator og forfatter. Han har skrevet biografier om Einar Førde og Kåre Valebrokk, samt SVs partihistorie, «*Fra [[Kings Bay-saken|kings bay]] til [[Jens Stoltenbergs andre regjering|kongens bord]]»*.

## Bakgrunn
Rossavik fullførte St. Svithun videregående skole i Stavanger i 1984. Han har mellomfag i administrasjon og organisasjonsvitenskap (1985) og grunnfag i sammenlignende politikk (1986) fra Universitetet i Bergen og tok i 2004 mastergrad i internasjonal politikk ved Centre Européen de Recherches Internationales et Stratégiques, en privat høyskole i Brussel.

Han har vært pressesekretær i SV fra 1988 til 1990 og informasjonssjef i Europabevegelsen fra 1992 til 1995. Rossavik har vært journalist og kommentator i *[[Bergens Tidende]]* (1996–2008 og 2011–2016) og samfunnsredaktør i *[[Morgenbladet]]* (2009–2010).

Rossavik utgav i 2007 en biografi om arbeiderpartipolitikeren og kringkastingssjefen Einar Førde. Boka ble tildelt Brageprisen i 2007 i kategorien beste sakprosa.

I 2011 utgav han en bok om SVs historie fra 1961 til 2011, *Fra Kings Bay til Kongens bord,* som fulgte partihistorien til Sosialistisk Folkeparti og Sosialistisk Venstreparti fra begynnelsen til og med partiets fire første år i regjering.

I 2013 utgav han en biografi om Kåre Valebrokk.

I 2010 ble han av Oslo Redaktørforening kåret til årets meningsbærer I 2010 ble han medlem av Kringkastingsrådet, et verv han hadde til 1. januar 2016. Siden 2011 har han sittet i styret i stiftelsen Fritt Ord. Rossavik overtok 1. oktober 2013 som politisk redaktør i *Bergens Tidende* etter avdøde Sjur Holsen. Fra 1. januar 2016 er han kommentator i *[[Aftenposten]]*.

## Bibliografi

* 2005 *Hei til EU* – Spartacus forlag
* 2007 *[[Stikk i strid|Stikk i strid. Ein biografi om Einar Førde]]* – utgitt på Spartacus forlag, belønnet med Brageprisen 2007 i kategorien sakprosa
* 2009 *Det niende barnet. Naziordføreren og hans jødiske sønn* – Spartacus forlag
* 2011 *Fra Kings Bay til Kongens bord, SVs historie* – Spartacus forlag 
* 2013 *En god story – en biografi om Kåre Valebrokk* 
* 2014 *Smilefjestyranniet. Ergrelser og krenkelser i utvalg* – Vigmostad & Bjørke
* 2016 *Blant republikanere* – Cappelen Damm, 
* 2019 *Best å holde kjeft? En liten bok om ytringsfrihetens krise* 
* 2021 *Ulv? Ulv! En bok om rovdyr og mennesker i Norge* Cappelen Damm 

## Referanser


## Eksterne lenker
*
Mark Boswell

**Mark Boswell** (født 28. september 1977 i Mandeville, Jamaica) er en canadisk friidrettsutøver som konkurrerer i høydehopp.

Boswell tok sølv under VM 1999 i Sevilla med et hopp på 2,35 ny nasjonsrekord, bak Vjatsjeslav Voronin (2,37). To år senere under VM 2003 i Paris tok han bronse med 2,32 samme høyde som sølvmedaljørvinneren Stefan Holm, Jacques Freitag (2,35) fra Sør-Afrika ble verdensmester. Boswell vant gull under Commonwealth Games 2006 i Melbourne, Australia.
  
## VM-medaljer
* VM 1999  Sevilla - sølv i høydehopp
* VM 2003  Paris - bronse i høydehopp

## Referanser


## Eksterne lenker
*
Eydehavnmuseet

**Eydehavn Museet** er et industri- og arbeidermuseum på Eydehavn i Arendal kommune.

Museets hovedutstilling rommer mange temaer knyttet til industristedet og samfunnet her. De to hjørnesteinsbedriftene AS Arendal Smelteverk og Det norske Nitridaktieselskap (Nitriden) har en sentral plass. Museet har også en arbeiderleilighet innredet i 1920-tallsstil. Utstillingen "Marens minner" viser hverdagsliv og feiring av høytider på gården Helle ved Neskilen fra tiden rundt 1900. Historien blir fortalt gjennom tekster, bilder og gjenstander. De øvrige lokalene inneholder Sam Eyde-rommet, som benyttes til møter og fagbevegelsens rom med bl.a. fagforeningsfaner.

Museet har en utendørs utstilling plassert i Eydehavns gater. Den er basert på gatenavn med personnavn. I løpet av tre km får man et innblikk i Eydehavns historie gjennom disse personene.

Museet åpnet i 1982, og har lokaler og utstillinger i en av de gamle murgårdene i Nesbyen fra industristedets første tid. 12 arbeiderboliger ble bygd av Det Norske Nitridaktieselskap mellom 1913 og 1916, og hver av dem inneholdt to eller fire leiligheter.

Museets samlinger omfatter gjenstander, bilder og arkivmateriale knyttet til bedriftene og samfunnet på Eydehavn. I tillegg finner man en utstilling av billedkunstneren Else Hagen som var oppvokst på Eydehavn.

Eydehavn Museet en del av Aust-Agder museum og arkiv.

## Eksterne lenker
*
Michael Diamond

**Michael Diamond** (født 20. mai 1972 i Sydney) er en australsk sportsskytter. Diamond er hagleskytter og klarte å vinne olympisk gull i Trap både i Atlanta i 1996 og i Sydney i 2000. Han har deltatt i alle Sommer-OL fra 1992 til 2012. Diamond er av gresk avstamning.

## Referanser




## Eksterne lenker
*
Bergsbotn kraftverk

**Bergsbotn kraftverk** er et vannkraftverk i tidligere Berg kommune – nå en del av Senja kommune – i Troms fylke.

Kraftverket utnytter et fall på 353 meter fra Store Hestvatnet til havnivå i Bergsfjorden.

Det er installert en horisontal francisturbin på 7,9 MW. Midlere årsproduksjon er på 26 GWh.

Kraftverket eies og drives av Troms Kraft Produksjon AS.

## Referanser


## Kilder
* 
* NVE vannkraftdatabase
* Troms Kraft Produksjon
Nordmarka skole

Nordmarka skole er en tilrettelagt 8&ndash;10 skole (ungdomsskole), med undervisningstilbud til elever som ønsker et alternativ til den «vanlige» ungdomsskolen. Skolen er en selvstendig avdeling under Sollerudstranda skole. Skolen ligger på Bjørnholt i Nordmarka i Oslo.

Skolen gir eleven et skoleår balansert mellom teori og praktiske utfordringer i Nordmarka. Undervisningen er sentrert rundt skogen og Nordmarka, men fjellturer og en lengre tur til vannområdene rundt Dalsland i Sverige er også en del av tilbudet. 

Skolen samarbeider med Løvenskiold–Vækerø, og bidrar i ryddingshogst og vedproduksjon med både moderne hjelpemidler og buesag og kløyvøks. Skiforeningen er også en samarbeidspartner til skolen, og elevene lærer hvordan Oslomarka tilrettelegges for friluftsliv.

## Historie

Beboerne i Nordmarka lå langt fra skolene i byen, og i 1864 hadde barna i Nordmarka i gjennomsnitt 3 til 4 undervisningsdager i året. Tilbudet var en omgangsskole men etter at en lærer ble tilsatt økte undervisnignen til ni uker per år..
Den første skolen på Bjørnholt ble bygget i 1900. Bjørnholt var en sentral skogsgård med egen telefon. Hakkloa fikk eget skolebygg i 1917, men denne ble nedlagt etter som markagårdene ble fraflyttet. 

Nordmarka skole deltok med egen fane på 17. mai 1955 i barnetoget i Oslo. Fanen var laget av Henny Løvenskiold, bestemoren til den nåværende eieren av Nordmarka, Carl Otto Løvenskiold (d.y.). Fanen var inspirert av Nordmarka og naturen der. En grønn gren av gran, omgitt av border i grønt og blått, med stjernebildet av Karlsvogna øverst.

Skolen på Bjørnholt ble redusert til en todelt skole fra 1966, men fortsatte å eksistere til 1983, da driften ble nedlagt. Skolen ble senere tatt i bruk som alternativ natur- og friluftslivsskole for ungdomsskoleelever, lagt som en egen avdeling til Sollerudstranda skole.

## Eksterne lenker
* Årsmelding og resultater - *Kvalitetsportalen Oslo*, Oslo kommune. Besøkt 22. oktober 2010.
* Sollrudstranda skoles nettsider om Nordmarka skole
* Skolenettets presentasjon av Nordmarka skole
* Syklistenes landsforenings presentasjon av Markaskolene
SøndagsÅpent

***SøndagsÅpent*** er et norsk livssynsprogram med Egil Svartdahl som ble sendt på TV 2 fra 1998 til 2004. 

Programmet var i begynnelsen studiobasert der Svartdahl inviterte gjester til studio for å snakke om tema knyttet til tro, tvil livssituasjon og så videre. Fra 2000 endret programprofilen seg ved at Svartdahl dro ut til forskjellige miljøer for å prate om tema knyttet til tro, tvil, døden og så videre. Blant annet besøkte han en folkehøgskole, et teater, universitet, en MC-klubb og en lengre reise til Kosovo for å intervjue norske NATO-soldater på patrulje.

Det ble i alt sendt ca. 100 episoder av serien før den ble nedlagt.

Serien hadde størst seertall i 2003 med drøyt  seere.

## Referanser
Det yngre Liang-dynastiet

**Det yngre Liang-dynastiet** var et kortlevd keiserdynasti i nordre Kina fra 907 til 923. Liang-dynastiet etterfulgte det langt sterkere Tang-dynastiet og innledet en kaotisk periode i Kinas historie kalt de fem dynastiers og ti kongedømmers tid.

Tang-dynastiet var samlet sett en Kinas storhetsperioder, men på 800-tallet var riket kraftig svekket. De lokale guvernørene ble mektigere og keiseren i Chang'an svakere. I 875 startet et opprør ledet Huang Chao. Opprøret var nært ved å lykkes, men ble til slutt knust av rikets generaler, Chao begikk selvmord i 884. Imidlertid gjorde opprøret slutt på den siste rest av sentralmaktas autoritet. Istedenfor fred innledet derfor slutten av opprøret en kaotisk periode hvor de forskjellige generalene kjempet mot hverandre for å bygge opp lokale maktbaser. 

Den mest suksessfulle av disse var Zhu Wen, en tidligere tilhenger av Huang Chao som beleilig hadde skiftet side og som i 883 ble utnevnt til guvernør med base i Kaifeng. Zhu Wen styrket sin posisjon lokalt ved å beseire rivaliserende generaler samtidig som han økte sin innflytelse ved det keiserlige hoff. I 904 tvang han først keiser Zhaozong av Tang til å flytte østover til Luoyang for så å få ham drept senere samme år. Etter å ha regjert en tid under en marionettkeiser i tenårene (keiser Aizong av Tang), besteg Zhu Wen keisertronen 1. juni 907 og grunnla Liang-dynastiet.

De andre hærførerne nektet imidlertid å anerkjenne det nye dynastiet og Liang lå i stadig strid med omkringliggende statsdannelser som nå var begynt å vokse fram. Den bitreste rivalen var prinsen av Jin, Li Keyong og dennes sønn Li Cunxu med base i Taiyuan i nord.

Den aldrende keiseren ble myrdet i 912 og fikk posthumt navnet Taizu – store stamfar. Etter et kort interim ble han etterfulgt av sin sønn keiser Mo av Liang i 913. Under Mo fikk keiserens slektninger og svogere stor makt mens Taizus gamle generaler ble skjøvet til side. Samtidig forverret den militære situasjonen seg. I 915 erobret Li Cunxu alle Liangs besittelser nord for Den gule flod. Den fastlåste situasjonen som oppsto varte til 923 da Cunxus hær lyktes å krysse elva og i de påfølgende kampene knuste Liang. Keiser Mo begikk selvmord 18. november.

## Litteratur
*[[Cihai]]* Shanghai cishu chubanshe, Shanghai 2002, ISBN 7-5326-0839-5
Marienlyst skole (Oslo)

**Marienlyst skole** er en barne- og ungdomsskole som ligger på Marienlyst i bydel St. Hanshaugen i Oslo. Den har om lag 1300 elever, fordelt på 38 ordinære klasser, to mottaksgrupper og flere spesialgrupper. Skolen har egen svømmehall, gymsal og er svært kjent for sin aula, hvor en episode av komedien *[[Borettslaget]]* ble spilt inn. Skolen holder til i en stor rød mursteinsbygning med to skolegårder: En liten for ungdomstrinnet og en stor for barnetrinnet med en stor bane for ballspill. Skolen er omkranset av flere parkområder og idrettsbane. Skolen har også et skolekorps, Marienlyst skoles musikkorps, for elever mellom seks år og seksten år.

Skolen ligger rett ved NRK, så elever ved Marienlyst skole er relativt ofte filmet eller intervjuet når NRK-journalister lager programmer.

## Eksterne lenker
* Data og statistikk - MinOsloskole, Oslo kommune. Besøkt 5. februar 2018.
*
Abel Antón

**Abel Antón Rodrigo** (født 24. oktober 1962 i Ojuel i Soria) er en spansk langdistanseløper. Han vant gullmedaljer i maraton under VM 1997 og VM 1999.

I 1998 ble Antón den første spanske løperen som gikk til topps i London Marathon. Han vant også gull på 10&nbsp;000&nbsp;m under EM 1994.
## Andre meritter
* EM 1994 – **sølv** på 5&nbsp;000&nbsp;m
## Referanser


## Eksterne lenker
* 
*
Lysbotn kraftverk

**Lysbotn kraftverk** er et vannkraftverk i Helvetesdalen på Senja i Troms fylke.

Kraftverket utnytter et fall fra inntaksmagasinet i Nedre Fossvatn (utgjør sammen med Øvre Fossvatn Lappegamvatnet) til Lysvatnet Nedre Hestvatn og Svartholvatnet er magasiner for verket. Magasinkapasitet er på 21,59 GWh.

Rørgata ned til stasjonen gjennomgikk en totalrenovering i 1991. Da ble alt mesteparten av det gamle treverket i rørgata byttet ut med glassfiber, mens noen deler enda består av treverk og stål. Samtidig ble kraftstasjonen revet og bygd opp på nytt.

Det er installert en horisontal francisturbin på 5,4 MW. Gjennomsnittlig årsproduksjon er på 28 GWh.

Eier og operatør er Troms Kraft Produksjon AS.

## Referanser


## Kilder
* 
* NVE vannkraftdatabase
* Troms Kraft
Tamara Bykova

**Tamara Vladimirovna Bykova** (russisk: Тамара Владимировна Быкова, født 21. desember 1958 i Azov) er en tidligere sovjetisk friidrettsutøver som konkurrerte i høydehopp.

Bykova kom på niendeplass under OL 1980 i Moskva. Etter å ha tapt flere ganger til sin store rival tyske Ulrike Meyfarth vant Bykova innendørs EM i friidrett med et hopp på 2,03 ny verdensrekord. Bykova ble verdensmester under det første verdensmesterskapet i friidrett i Helsingfors med 2,01. Senere på året under et stevne i Pisa beseiret hun på nytt sin tyske konkurrent og satte samtidig ny verdensrekord med 2,03. Hun tok sølv under OL 1988 med et hopp på 2,04 bak Stefka Kostadinova fra Bulgaria som vant OL-gull med ny verdensrekord 2,09.

I 1990 ble Bykova tatt for doping og ble utestengt i tre måneder.

## OL-medaljer
* OL 1988  Seoul - bronse i høydehopp
## VM-medaljer
* VM 1983  Helsingfors - **gull** i høydehopp
* VM 1987  Roma - sølv i høydehopp

## Referanser


## Eksterne lenker
*
Gezahegne Abera

**Gezahegne Abera** (amharisk: ገዛሄኘ አበራ, født 23. april 1978 i Etya i Arsi-provinsen i Etiopia) er en etiopisk langdistanseløper.

Han vant gull i maraton under OL 2000 i Sydney, og i 2001 gikk han til topps under VM i friidrett i Edmonton.

Han er gift med Elfenesh Alemu, en av Etiopias fremste langdistanseløpere. Under OL 2004 i Athen kom hun på fjerdeplass i kvinnenes maratonløp.

## Andre meritter
11.-plass under maraton ved VM i friidrett i Sevilla i 1999.

## Referanser


## Eksterne lenker
*
Bardufoss kraftverk

**Bardufoss kraftverk** er et vannkraftverk ved Bardufossen i Målselv kommune i Troms fylke.

Det utnytter et fall på 53 meter i Barduelva og er et elvekraftverk. Innset, Straumsmo og Bardufoss kraftverk utnytter alle den magasinkapasiteten som ligger i Altevatnet.

Det er installert to francisturbiner på 19 og 26 MW. Midlere årsproduksjon er på 219 GWh.
 
I 1986 laget Kjell Fjørtoft en kortfilm om byggingen av kraftverket.

Kraftverket var eid av Troms Kraft produksjon. 
Etter en langvarig konflikt med Statkraft om fortolkingen og varigheten av leieavtalen for fallet, tapte Troms Kraft ved voldgiftsdom i september 2011 retten til fortsatt bruk av fallet. Overtatt av Statkraft ved hjemfall i 2012.

## Referanser


## Kilder
* 
* NVE vannkraftdatabase
* Statkraft
Ikamiut

**Ikamiut** er en bygd i Qasigiannguit kommune på vestkysten av Grønland. 

Bygden har 66 innbyggere pr 2007. Ved siden av Ikamiut har kommunen kun én by; Qasigiannguit (da.: Christianshåb), med 1&nbsp;188 innbyggere. Ikaniut ligger ca. 36 km sydvest for Qasigiannguit.

Bygden har egen skole; Ivilikasiup atuarfia (Ikamiut skole). Denne dekker 1. til 9. klassetrinn, men på grunn av få elever undervises det i tre samleklasser. Skolen har ca. 22 elever, én lærer og to timelærere. 

Kommunens andre skole heter Juunarsip atuarfia, og ligger i Qasigiannguit.

## Eksterne lenker
* Historiske bilder fra Ikamiut